recursal/SuperWikiNEXT-32B huggingface dataset:
Η **Εταιρεία Ο Ελληνισμός** ήταν μια μάλλον μυστική οργάνωση που ιδρύθηκε στην Αθήνα στις 15 Νοεμβρίου 1892 επί :"*...τη φιλοπάτριδι πρωτοβουλία εξεχόντων εν τη ελληνική κοινωνία προσώπων*". Κύριος σκοπός της σύμφωνα με το καταστατικό ήταν η "*εξερεύνηση και θεραπεία των δικαίων του Ελληνισμού. Τούτο δ΄ επιδιώκεται δια της ακριβούς δι΄ επιτοπίου και πάσης άλλης θρησκευτικής και επιστημονικής μελέτης, γνώσεως του σύμπαντος Ελληνισμού πραγμάτων ως και δια καταλλήλου προς βελτίωσιν και ανόρθωσιν αυτού ενεργείας*".

Η Εταιρεία αυτή είχε ως έμβλημά της τον "αναγεννώμενο φοίνικα". Επίσης εξέδιδε με ομώνυμο τίτλο περιοδικό. Εμφανίσθηκε με δύο περιόδους δράσης.
Πρώτη περίοδος ήταν (1892 - 1915) και δεύτερη περίοδος (1923 - 1936) ενώ κατά το ενδιάμεσο διάστημα φαίνεται μάλλον να είχε περιέλθει σε αδράνεια, φανερώνοντας έτσι την μάλλον πολιτική της προέκταση.Οι δραστηριότητες αυτής έπαυσαν ουσιαστικά το 1936 με τον θάνατο του ισόβιου προέδρου της, καθηγητή του Πανεπιστημίου της Αθήνας Νεοκλή Καζάζη. 

Σημειώνεται όμως ότι στον Ελληνοτουρκικό πόλεμο του 1897 η «Εταιρεία Ο Ελληνισμός» εξόπλισε με δικές της δαπάνες το προσερχόμενο φιλελλληνικό σώμα του Τσιπριάνι. Όπως δε, αναφέρει και ο Σπηλιωτόπουλος:"*Ηγείτο ο Κυπριάνης* (Τσιπριάνης)  *φάλλαγος, εξ 70 περίπου γενναίων Ιταλών εθελοντών τους οποίους εξόπλισεν η Εταιρία "Ελληνισμός".*

* Η «Εταιρεία Ο Ελληνισμός» δεν θα πρέπει να συγχέεται με τη Φάλαγγα Ελληνισμού.

Εξωτερικοί Σύνδεσμοι
--------------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Οι Μυστικές εταιρείες 1821 |
| --- |
|  |
| Μυστικές εταιρείες | 
* Φιλική Εταιρεία
* Μεγάλη Στοά της Ελλάδας
* Δρέπανον του Ζαχαρίου
* Εταιρεία Ηρακλέους
* Εταιρεία Φιλοδικαίων
* Εταιρεία Καλών Εξαδέλφων
* Εταιρεία Αγίου Όρους
* Εταιρεία της Ιερέας Θρησκείας
* Εταιρεία η Αδελφότης
* Μεγάλη Αδελφότης
* Εταιρεία του Ιασίου
* Ελληνόγλωσσων ξενοδοχείο
* Φιλόμουσος Εταιρεία Αθηνών
* Τεκτονική Στοά Ναυπλίου
* Φιλανθρωπική Εταιρεία Ναυπλίου
* Γεροπυροβόλος του Ολύμπου
* Δρέπανον Ζαχαρίου
* Εταιρεία του Φοίνικος
* Πυθαγόρειος Αδελφότης
* Πατριωτική Εταιρεία
* Φιλαθηναϊκή Ακαδημία
* Εταιρεία Ελληνισμός
* Αφανείς Εταιρείες
* Φιλορθόδοξος (Ρωσόφιλη) Εταιρία
* Ελληνική Εταιρεία
* Φιλόμουσος Εταιρεία (Ρωσόφιλος)
 |
|  |
| Εταιρείες Φιλελληνικές | 
* Αγγλική Φιλελληνική Εταιρεία
* Ηπειρωτική Εταιρεία
* Φιλανθρωπική Εταιρεία Παρισίων
* Φιλελληνική Εταιρεία εν Παρισίοις
* Φιλόμουσος Εταιρεία Αθηνών
* Εταιρεία του Σεραφείμ
* Φιλόμουσος Εταιρεία (Αγγλική)
* Δάμων και Φιτνίας
* Εταιρεία Αλέξανδρος
 |
|  |
| Άλλα | 
* Ιστορία Τεκτονισμού στην Ελλάδα
 |

 |
Οι **Εσκιμολεουτικές γλώσσες** είναι μια ομάδα γλωσσών ιθαγενής στην Αλάσκα, τον αρκτικό Καναδικό, τη Γροιλανδία, το Νούναβικ, το Νουνατσιάβουτ (Nunatsiavut) και στη χερσόνησο Τσούκτσι της Σιβηρίας.

Αυτή η ομάδα γλωσσών χωρίζεται σε δύο κλάδους, την Εσκιμώα και την Αλεούτ. Η τελευταία υποομάδα έχει μόνο την Αλεούτ γλώσσα που ομιλείται στις Αλεούτιες νήσους και τις Νήσους Πριμπίλοφ (Pribilof). Η δε γλώσσα Άλεουτ έχει πολλές διαλέκτους.

Οι γλώσσα Εσκιμώα χωρίζεται σε δύο κλάδους, τις γλώσσες Γιούπικ που ομιλούνται στη δυτική και νοτιοανατολική Αλάσκα και στο πιο ανατολικό σημείο της Σιβηρίας, και τη γλώσσα Ινουίτ που μιλιέται στη βόρεια Αλάσκα, τον Καναδά και τη Γροιλανδία.

Το Κέντρο Ιθαγενών Γλωσσών της Αλάσκας πιστεύει ότι ο κοινός πρόγονος των γλωσσών Εσκιμώα και Αλεούτ διαχωρίστηκε σε αυτούς τους δυο κλάδους πριν από 4000 χρόνια. Η ομάδα γλωσσών Εσκιμώα διαχωρίστηκε στους κλάδους της πριν από 1000 χρόνια.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85044819
* GND: 4600845-7
* SUDOC: 027834182
* NKC: ph115056

 |

 |
Η **Δάφνη Κιν Φερνάντεζ**, ευρέως γνωστή ως **Δάφνη Κιν** (γεννημένη στις 4 Ιανουαρίου 2005) είναι μια Βρετανο-Ισπανίδα ηθοποιός. Έκανε το ντεμπούτο της πρωταγωνιστώντας ως Ana "Ani" Cruz Oliver στην τηλεοπτική σειρά *The Refugees* από το 2014 έως το 2015, προτού αναλάβει τον πρωταγωνιστικό ρόλο ως Λώρα στην υπερηρωική ταινία *Logan* του 2017, στην οποία έλαβε ευρεία αναγνώριση από τους κριτικούς για την υποκριτική της ερμηνεία. Έλαβε πολλά βραβεία, συμπεριλαμβανομένου ενός Empire Award για την Καλύτερη Πρωτοεμφανιζόμενη, και υποψηφιότητες για ένα Critics' Choice Award και ένα Saturn Award. Από το 2019 εώς σήμερα, πρωταγωνιστεί ως Lyra Belacqua στην τηλεοπτική σειρά *His Dark Materials*, για την οποία ήταν υποψήφια για BAFTA Cymru.

Παραπομπές
----------

1. ↑  (Γερμανικά) *Deutsche Synchronkartei*. 123831. Ανακτήθηκε στις 4  Απριλίου 2022.
2. ↑  Ανακτήθηκε στις 23  Μαΐου 2019.
3. ↑  «'Logan' Image Teases Dafne Keen as Mutant X-23». *Entertainment Weekly*. 23 October 2016.. Ανακτήθηκε στις 24 October 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δάφνη Κιν** |

* Δάφνη Κιν στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 93149616622803750290
* LCCN: no2017083932
* GND: 1137526491
* SUDOC: 20439564X

 |

 |
***Η εμμονή της μνήμης*** είναι ελαιογραφία σε καμβά (1931) του Νταλί. Η σκηνή που απεικονίζεται είναι η πραγματική έρημος κοντά στην Καταλονία της Ισπανίας, όπου έμενε ο Νταλί. Τα ρολόγια που λιώνουν αντιπροσωπεύουν το χάσιμο της σημασίας του χρόνου που θέλει να δείξει ο Νταλί. Τα μυρμήγκια που περπατούν πάνω στο ρολόι αντιπροσωπεύουν τη φθορά του χρόνου. Ο τίτλος του έργου αφορά την ικανότητα της μνήμης να συγκρατείται στον χρόνο, καθώς αυτός φθείρεται γύρω της.

Σε όλα τα έργα του, η μεγαλύτερη συνεισφορά του Νταλί στις υπερρεαλιστικές ζωγραφιές ήταν η «παρανοϊκή-κριτική μέθοδός» του, που του επέτρεψε να ζωγραφίζει και να βλέπει δύο διαφορετικά πράγματα στην ίδια στιγμή, στην περίπτωση αυτή ο χρόνος και η φύση. Αυτή η παράξενη έννοια έκανε τις ζωγραφιές του ασυνήθιστες, φανταστικές και μερικές φορές κάπως ανησυχητικές. Αυτά τα τρία χαρακτηριστικά φαίνονται στην Εμμονή Της Μνήμης.

Είναι η πιο διάσημη εικόνα του Νταλί – αυτή όπου η εμμονή της μνήμης γεμίζει την έρημη χώρα. Τούτη η εικόνα, που τρία χρόνια αργότερα (και μέσα από μια περιπετειώδη διαδρομή) κατέληξε στο Μουσείο Μοντέρνας Τέχνης της Νέας Υόρκης, στάθηκε η γέφυρα για την «κατάκτηση» της Αμερικής από τον Νταλί· το πρώτο ταξίδι του εκεί έγινε το 1934 με πεντακόσια δολάρια που του δώρισε ο Πικάσο.
**Επταβηματίζουσα** είναι εικονογραφικό θέμα με την Παναγία να κάνει τα πρώτα της βήματα προς την αγκαλιά της μητέρας της, η οποία χαμογελώντας την υποδέχεται με ανοικτά χέρια.

Προέλευση θέματος
-----------------

Το εικονογραφικό θέμα της *Επταβηματιζούσης* Παναγίας έχει την προέλευσή του στο *Πρωτευαγγέλιον του Ιακώβου* Σύμφωνα με τη σχετική διήγηση *ἔστησεν αὐτὴν ἡ μήτηρ αὐτῆς χαμαὶ τοῦ πειράσαι, εἰ ἵσταται: καὶ περιπατήσασα ἑπτὰ βήματα ἦλθεν εἰς τὸν κόλπον τῆς*. Ο αριθμός επτά των βημάτων της είναι συμβολικός, κατά τον ιερό αριθμό ενώ το αρμενικό κείμενο αναφέρει τον αριθμό τρία. Στη χειρόγραφη παράδοση υπάρχει παραλλαγή σχετικά και με την ηλικία οπότε πραγματοποίησε η Παναγία τα πρώτα βήματά της: έτσι στον Πάπυρο Bodmer V αναφέρεται πως ήταν έξι μηνών όταν πρωτοπερπάτησε και στο συριακό κείμενο της έκδοσης Budge, ήταν ενός έτους. Δεν αποκλείεται η επίδραση από την παράδοση των πρώτων επτά βημάτων του Βούδα.

Διάδοση θέματος
---------------

Πρωτοεντοπίζεται σε κίονα του κιβωρίου στη Βασιλική του Αγίου Μάρκου στη Βενετία και στο Kizil Çukur της Καππαδοκίας. Τον 11ο αι. στον καθεδρικό ναό Ateni της Γεωργίας, τον 13ο αι. στον Άγιο Κλήμεντα της Αχρίδος, τον 14ο αι. στη Μονή της Χώρας στην Κωνσταντινούπολη, στη Σερβία στο Decani, στην Susiva, στη μονή Marko. Τον 15ο αι.στον *Αέρα* του Ιστορικού Μουσείου της Μόσχας. Τον 16ο αι.στην Τραπέζα της Λαύρας Αγίου Όρους, στη Μονή Διονυσίου, στον άγιο Νικόλαο της λίμνης Ιωαννίνων.

Παραπομπές
----------

1. ↑  Κωνσταντίνος Καλοκύρης, *Η Θεοτόκος εις την εικονογραφίαν ανατολής και δύσεως*, εκδ. Πατριαρχικόν Ίδρυμα Πατερικών Μελετών, Θεσσαλονίκη, 1972,σελ.97
2. ↑  Κωνσταντίνος Καλοκύρης, *Η Θεοτόκος εις την εικονογραφίαν ανατολής και δύσεως*, εκδ. Πατριαρχικόν Ίδρυμα Πατερικών Μελετών, Θεσσαλονίκη, 1972,σελ.97
3. ↑  Κωνσταντίνος Καλοκύρης, *Η Θεοτόκος εις την εικονογραφίαν ανατολής και δύσεως*, εκδ. Πατριαρχικόν Ίδρυμα Πατερικών Μελετών, Θεσσαλονίκη, 1972,σελ.97-98

Πηγές
-----

* Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972
Η δαιδαλική τεχνοτροπία σηματοδοτεί τη μετάβαση από τη γεωμετρική στην αρχαϊκή τέχνη και επιχωριάζει κυρίως στην Κρήτη και σε ορισμένες περιοχές της κυρίως Ελλάδας. Στο Αρχαιολογικό Μουσείο Δελφών, μεταξύ των πολυάριθμων χάλκινων ειδωλίων, ξεχωρίζει ένα ειδώλιο δαιδαλικής τεχνοτροπίας, που θεωρείται ότι εικονίζει τον Απόλλωνα.

Η δαιδαλική τέχνη
-----------------

Το χάλκινο δαιδαλικό ειδώλιο που εικάζεται ότι απεικονίζει τον θεό Απόλλωνα, αν και μικρό σε μέγεθος, είναι ένα από τα σημαντικότερα εκθέματα του Αρχαιολογικού Μουσείου Δελφών. Η δαιδαλική τέχνη, που τοποθετείται χρονικά στο μεταίχμιο μεταξύ γεωμετρικής και αρχαϊκής εποχής, πήρε το όνομά της από τον Δαίδαλο, το μυθικό μηχανικό και πατέρα του Ίκαρου, ο οποίος πρώτος κατασκεύασε αγάλματα σε φυσικό μέγεθος, στα οποία έδωσε κίνηση. Με τη λέξη "δαίδαλα" προσδιορίζονταν στην αρχαιότητα και τα ξόανα από ξύλου.Η δαιδαλική τέχνη αναπτύχθηκε αρχικά στην Κρήτη στις αρχές του 7ου αιώνα και στη συνέχεια εξαπλώθηκε ιδιαίτερα στις περιοχές όπου είχαν εγκατασταθεί Δωριείς. Η τέχνη αυτή είναι ακόμη επηρεασμένη από τη γεωμετρική τέχνη, αλλά οι όγκοι αρχίζουν τώρα να αποδίδονται με μια κάποια πλαστικότητα. Οι μορφές είναι μετωπικές, με τα χέρια κολλημένα στους μηρούς. Χαρακτηριστική είναι η κόμμωση, γυναικών και ανδρών, που σχηματίζει οριζόντιες ζώνες μοιάζοντας με περούκα είναι κτενισμένα σε οριζόντιες ζώνες, σχηματίζοντας κόμμωση που μοιάζει με περούκα ("οροφωτή" ή "δαιδαλική φενάκη"). Πολύ γνωστά αγάλματα της δαιδαλικής τεχνοτροπίας είναι η περίφημη "Κυρία της Auxerre", που βρίσκεται στο Μουσείο του Λούβρου, και προέρχεται μάλλον από την Ελεύθερνα, αλλά και το άγαλμα της Νικάνδρης από το Εθνικό Αρχαιολογικό Μουσείο (μεγαλύτερων διαστάσεων) καθώς και αρκετά ειδώλια από τη Δήλο, την Ελεύθερνα και τη Γόρτυνα.

Περιγραφή
---------

Το ανδρικό ειδώλιο του Μουσείου των Δελφών εικονίζει γυμνή ανδρική φιγούρα με ελαφρά προτεταμένο το αριστερό πόδι και τα χέρια σφιγμένα σε γροθιές πλάι στους μηρούς. Η μέση είναι ιδιαίτερα λεπτή και τονίζεται με μεταλλικό ζωστήρα, ενώ ο θώρακας αποδίδεται με έντονες γραμμές. Η πλάτη είναι σχεδόν επίπεδη εκτός από τη βύθιση της σπονδυλικής στήλης. Το πρόσωπο είναι τριγωνικό και αποδίδεται κάπως άτεχνα καθώς η μύτη είναι μικρή και τα μάτια απομακρυσμένα από τα φρύδια και μεταξύ τους. Τα μαλλιά είναι χτενισμένα σε "οροφωτή φενάκη" με πέντε επίπεδα. Το ειδώλιο αποτελεί πρόδρομο των λίθινων κούρων, όπως το ζεύγος που εκτίθεται επίσης στο μουσείο και που ταυτίζονται με τον Κλέοβι και τον Βίτωνα ή με τους Διόσκουρους.

Βιβλιογραφία
------------

* Κολώνια,Ρ. *Το Αρχαιολογικό Μουσείο Δελφών*, Αθήνα 2006
* Amandry, P. Chamoux, P. *Guide de Delphes, Le Muséée*, Paris 1997
**«Ἡ Εἰκονογραφημένη τῆς Ἑλλάδος»** ήταν περιοδικό τού Μεσοπολέμου, φιλολογικού και καλλιτεχνικού περιεχομένου. Εκδότης του ήταν ο φιλοβενιζελικός Πολύβιος Π. Λεκός, που αργότερα διετέλεσε και δήμαρχος Σπετσών.

Το περιοδικό εξέδωσε τη δεκαετία του 1920 ο Λεκός, αντιγράφοντας ξένα πρότυπα. Διευθυντής σύνταξης ήταν ο Ιωάννης Γρυπάρης και γενικός γραμματέας ο Μιλτιάδης Λιδωρίκης. Την Επιτροπή Συντάξεως αποτελούσαν ο Γεώργιος Δροσίνης, ο Σπύρος Μελάς, ο Παύλος Νιρβάνας, ο Κωστής Παλαμάς και ο Ζαχαρίας Παπαντωνίου.

Περισσότεροι από 100 λόγιοι, καλλιτέχνες και δημοσιογράφοι συμμετείχαν στο πλέον ακριβό εγχείρημα, το οποίο διήρκεσε αρχικώς μόνον δέκα μήνες, εκδίδοντας ισάριθμα τεύχη. Ο Λεκός κατέβαλε προσπάθειες για την επανέκδοσή του (Ιανουάριος 1926, Πάσχα 1927 κ.α.) αλλά απέβησαν άκαρπες.

Πηγές
-----

* Ελευθερίου Γ. Σκιαδά, «Ὁ Πολύβιος Π. Λεκός καί «Ἡ Εἰκονογραφημένη τῆς Ἑλλάδος»», Εστία. 6 Νοεμβρίου 2021.
Ο **Δαβίδ ο Σεληνιτζιώτης** ήταν ζωγράφος από τον Αυλώνα της Αλβανίας. Το έργο που επιτέλεσε στην αγιογράφηση εκκλησιών τον κατατάσσει μεταξύ των σπουδαιότερων αγιογράφων του 18ου αιώνα.

Ο ζωγράφος Δαβίδ τοιχογράφησε το μεγάλο νάρθηκα του παρεκκλησίου της Παναγίας Κουκουζέλισας στη Λαύρα (1715). Επίσης, εργάστηκε στη Μοσχόπολη και στην Καστοριά. Θεωρείται πιο εκλεπτυσμένος αντιγραφέας και δημιουργικότερος στις μη παραδοσιακές παραστάσεις, όπου διαπιστώνεται και επαφή με δυτικοευρωπαϊκά έργα.

Τα έργα του ζωγράφου Δαβίδ συμμετέχουν στο ρεύμα της επιστροφής σε εικονιστικούς τύπους και καλλιτεχνικούς τρόπους της παλαιολόγειας ζωγραφικής. Αυτή η τάση επιστροφής και αντιγραφής της ζωγραφικής παλαιολόγειων προτύπων και ειδικότερα του Πανσέληνου στο ναό του Πρωτάτου εμφανίστηκε στο Άγιο Όρος το πρώτο τέταρτο του 18ου αιώνα και από εκεί διαχύθηκε στα αστικά κέντρα της Μακεδονίας, όπως στη Νέα Παναγία Θεσσαλονίκης (γύρω στα 1730), στον Ιωάννη Πρόδρομο Καστοριάς (1727) και στον Άγιο Νικόλαο στη Μοσχόπολη της Βορείου Ηπείρου (1727). Θεωρητικός εκφραστής του καλλιτεχνικού αυτού κινήματος, που σφράγισε την καλλιτεχνική παραγωγή στο Άγιο Όρος καθ' ολη τη διάρκεια του 18ου αιώνα και τις αρχές του 19ου αιώνα, υπήρξε ο αγιορείτης ζωγραφοδιδάσκαλος ιερομόναχος Διονύσιος από τον Φουρνά των Αγράφων.

Χαρακτηριστικά έργα του ζωγράφου Δαβίδ από τις τοιχογραφίες του Ορθόδοξου ναού του Αγίου Ιωάννη του Προδρόμου στη συνοικία Απόζαρι της Καστοριάς:

* Δαίμονες βασανίζουν μια πόρνηΔαίμονες βασανίζουν μια πόρνη
* Βασανιστήρια της πόρνης και του φιλάργυρουΒασανιστήρια της πόρνης και του φιλάργυρου
* Βασανιστήρια του πόρνου και της μάγισσαςΒασανιστήρια του πόρνου και της μάγισσας

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96579557
* **Europeana**: agent/base/34970
* ULAN: 500121767

 |

 |
Ο **Γρηγόρης Καμπάκογλου** , γεννημένος στην Θεσσαλονίκη , είναι έλληνας πρώην πρωταθλητής και σήμερα προπονητής της αντισφαίρισης. Έχει βραβευτεί από την Ε.Φ.Ο.Α. τον Δήμο Αθηναίων, την Ε.Σ.Α.Θ.Χ.Κ. και τον σύλλογο Ελλήνων προπονητών. Είναι πατέρας του επίσης πρωταθλητή και προπονητή της αντισφαίρισης Γιάννη Καμπάκογλου όπου μαζί έχουν ακαδημία αντισφαίρισης στην Θεσσαλονίκη. Το 1999 βραβεύτηκε μαζί με άλλους πέντε αντισφαιριστές, σαν οι πέντε καλύτεροι αντισφαιριστές από την Βόρεια Ελλάδα από καταβολής αθλήματος. Ήταν αθλητής του Ομίλου Αντισφαίρισης Θεσσαλονίκης.

O Καμπάκογλου υπήρξε Πρωταθλητής Ελλάδος στο διπλό αντρών το 1984 και το 1993, δεύτερος το 1971, 1985 και το 1991, στο μεικτό πρώτος το 1986. Στο Εαρινό πρωτάθλημα ήταν πρώτος το 1971 και δεύτερος το 1993 και 1994.

παραπομπές
----------

1. ↑  Καμπάκογλου tennis - Διακρίσεις Αρχειοθετήθηκε 2020-09-24 στο Wayback Machine. ανακτήθηκε 4 Ιουλίου 2018
2. ↑  Καμπάκογλου tennis Αρχειοθετήθηκε 2018-04-14 στο Wayback Machine. ανακτήθηκε 3 Ιουλίου 2018
3. ↑  Αθλητική Ηχώ, φύλο 14-12-1999[*νεκρός σύνδεσμος*]
4. ↑  *Σκιαδάς - ΟΑΑ, σελ. 498*
5. ↑  *Σκιαδάς - ΟΑΑ, σελ. 518*
6. ↑  *Σκιαδάς - ΟΑΑ, σελ. 474*
7. ↑  *Σκιαδάς - ΟΑΑ, σελ. 500*
8. ↑  *Σκιαδάς - ΟΑΑ, σελ. 512-513*
9. ↑  *Σκιαδάς - ΟΑΑ, σελ. 502*
10. ↑  *Σκιαδάς, σελ. 474, 518, 522*

Πηγές
-----

* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1
Η στήλη του Εσαρxαδδών με παράσταση του βασιλιά
Ο **Εσαρχαδδών** (681 π.Χ. - 669 π.Χ.) ήταν βασιλιάς της Ασσυρίας και της Βαβυλώνας. Ήταν μικρότερος γιος και διάδοχος του Σενναχειρείμ ο οποίος δολοφονήθηκε από τους μεγαλύτερους αδελφούς του. Ο Εσαρχαδδών που βρισκόταν στο Χάνιγκαλμπατ ήρθε με στρατό νίκησε τους αδελφούς του πήρε τον θρόνο και οικοδόμησε τον ναό του Εσαγκίλα στη Βαβυλώνα που είχε καταστρέψει ο πατέρας του.

Στη συνέχεια εμφανίστηκαν ξανά οι Κιμμέριοι (679 π.Χ.) που είχαν σκοτώσει τον παππού του Σαργών Β', τους νίκησε και τους ανάγκασε να αποσυρθούν δυτικότερα προς την περιοχή της Μικράς Ασίας όπου και κατέστρεψαν το βασίλειο της Φρυγίας (676 π.Χ.). Ο βασιλιάς της Σιδώνας Αμπντί - Μικουλτί επαναστάτησε. Τότε ο Εσαρχαδδών κινήθηκε ταχύτατα, τον αποκεφάλισε και κατέστρεψε την πόλη μεταφέροντας τον πληθυσμό της στην Ασσυρία. Την εποχή εκείνη όλα τα παράλια της Φοινίκης και οι πόλεις της πεντάπολης των Φιλισταίων ήταν επαρχία της Ασσυρίας.

Το 672 π.Χ. πέθανε πρόωρα ο μεγαλύτερος γιος και διάδοχος του Σιν ιντινά απλά. Ο δεύτερος γιος του Σαμάς σουμ ουκίν είχε εγκατασταθεί τοπικός διοικητής της Βαβυλώνας και διάδοχος ορίστηκε ο μικρότερος γιος του, Ασσουρμπανιπάλ. Το 671 π.Χ. εκστράτευσε εναντίον του Αιγύπτιου Φαραώ Ταχάρκα και τον νίκησε, ήταν ο πρώτος Ασσύριος βασιλιάς που υπέταξε την Αίγυπτο στήνοντας θριαμβευτική στήλη. Επιστρέφοντας στην Ασσυρία αντιμετώπισε επανάσταση των ευγενών ενώ πέθανε αιφνίδια σε νέο ταξίδι του στην Αίγυπτο.

Πηγές
-----

* *Amitai Baruchi-Unna, "Crossing the Boundaries: Literary Allusions to the Epic of Gilgamesh in the Account of Esarhaddon's Egyptian Campaign," in Mordechai Cogan and Dan'el Kahn (eds), Treasures on Camels' Humps: Historical and Literary Studies from the Ancient Near East Presented to Israel Eph`al (Jerusalem, Magnes Press, 2008)*
* *Erle Leichty, "Esarhaddon's Eastern Campaign," in Mordechai Cogan and Dan'el Kahn (eds), Treasures on Camels' Humps: Historical and Literary Studies from the Ancient*
* *Near East Presented to Israel Eph'al (Jerusalem, Magnes Press, 2008).*

Παραπομπές
----------

1. 1 2  gw.geneanet.org/lizennwenn?lang=en&n=d+assyrie&oc=0&p=assarhaddon.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 1  Μαΐου 2020.
3. 1 2  «Esarhaddon | king of Assyria». *Encyclopedia Britannica* (στα Αγγλικά). Ανακτήθηκε στις 20 Μαΐου 2020.
4. 1 2 3  «Esarhaddon». *Ancient History Encyclopedia*. Ανακτήθηκε στις 20 Μαΐου 2020.
5. ↑  «Family tree of Assarhaddon d'ASSYRIE». *Geneanet* (στα Αγγλικά). Ανακτήθηκε στις 20 Μαΐου 2020.
  



|  |  |  |
| --- | --- | --- |
| Προκάτοχος:**Σενναχειρείμ** | **Βασιλιάς των Ασσυρίων681–669 π.Χ.** | Διάδοχος:**Σαρδανάπαλος** |


|  |  |  |
| --- | --- | --- |
| Προκάτοχος:**Σενναχειρείμ** | **Βασιλιάς της Βαβυλώνας681–669 π.Χ.** | Διάδοχος:**Σαμάς σουμ ουκίν** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268727348
* LCCN: n85194309
* ISNI: 0000 0001 2282 7672
* GND: 118504622
* SUDOC: 059734000
* BNF: cb11971745f (data)
* NKC: jn20000700086

 |

 |
Το απολυτίκιο *Gaudeamus omnes*, γραμμένο στην τετράγραμμη μουσική σημειογραφία κατά τον 14ο-15ο αιώνα.
Το **γρηγοριανό μέλος** (ονομάζεται επίσης και **μονωδικό άσμα**) είναι το μονοφωνικό λειτουργικό μέλος της Ρωμαιοκαθολικής Εκκλησίας. Πήρε το όνομά του από τον Πάπα Γρηγόριο Α΄ τον Μέγα (θητεία 590 - 604 μ.Χ.) Το γρηγοριανό μέλος εκτελείται από τον ιερέα, τον πρωτοψάλτη, τη χορωδία, που αποτελείται από κληρικούς και παιδιά, και από το εκκλησίασμα. 

Όπως η μουσική των Ελλήνων και των Εβραίων, το γρηγοριανό μέλος αποτελείται από μία μονογραμμική μελωδία. Με άλλα λόγια, είναι Μονοφωνικό ως προς την υφή του, στερείται δηλαδή τη διάσταση της αρμονίας και της αντίστιξης. Η φωνητική γραμμή που κυλάει αβίαστα, προσαρμόζεται επιδέξια στο λατινικό κείμενο. Γενικά, η γρηγοριανή μελωδία είναι απελευθερωμένη από τον κανονικό τονισμό. Στο μελωδικό του ύφος, το γρηγοριανό μέλος αποφεύγει τα μεγάλα άλματα και τις δυναμικές αντιθέσεις. Η απαλή του άνοδος και η πτώση συγκροτούν ένα είδος εξαϋλωμένου μουσικού λόγου, *«μια προσευχή πάνω στους τόνους»*. 

Τα γρηγοριανά άσματα μεταφέρονται προφορικά στην αρχή από τη μία γενεά στην επόμενη. Καθώς ο αριθμός των ασμάτων αυξάνεται διαρκώς, οι τραγουδιστές νιώθουν αναπόφευκτα την ανάγκη να υπενθυμίζεται το γενικό διάγραμμα των διαφορετικών μελωδιών. Έτσι, δημιουργούνται τα νεύματα, σύμβολα ανόδου και καθόδου τα οποία γράφονται αρχικά πάνω από τις λέξεις για να υποδείξουν τη μελωδική καμπύλη και αργότερα μετεξελίσσονται στις τετράγωνες νότες της τετράγραμμης μουσικής σημειογραφίας.

Οι μελωδίες ανάλογα με το πώς επενδύουν μουσικά το κείμενο, χωρίζονται σε τρία κύρια είδη:

* τις *συλλαβικές*, όπου μία νότα αντιστοιχεί σε μία συλλαβή.
* τις *νευματικές*, όπου μια ομάδα από δύο ή τέσσερις νότες αντιστοιχεί σε κάθε συλλαβή.
* τις *μελισματικές*, όπου μία συλλαβή του κειμένου εκτείνεται σε μεγαλύτερες ομάδες φθόγγων.

Το μελισματικό ύφος, που έχει τις καταβολές του στους ραψωδιακούς αυτοσχεδιασμούς της Ανατολής, άσκησε έντονη επίδραση στη μετέπειτα μουσική της Δύσης.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γρηγοριανό μέλος** |


|  |  |
| --- | --- |
|  | 
Magnificat

Γρηγοριανό Magnificat του οποίου προηγείται ένα αντίφωνο.

---

 |
| *Έχετε προβλήματα με ; Δείτε βοήθεια πολυμέσων.* |

* Αναγεννησιακή μουσική
* Νευματική σημειογραφία
* Μουσική σημειογραφία

Βιβλιογραφία
------------

* Machlis, Joseph & Forney, Kristine (1996). *«Η Απόλαυση της Μουσικής: Εισαγωγή στην ιστορία - μορφολογία της Δυτικής Μουσικής»*, μετάφραση Πυργιώτης, Δημήτρης, Εκδόσεις Fagotto, Αθήνα. Ενότητα IV: «Η Αναγέννηση», σελ. 71-72. ISBN 960-7075-39-0.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: n83725797
* GND: 4021952-5
* BNF: cb13318328f (data)
* HDS: 011518
* NDL: 00562582
* NKC: fd994969
* BNE: XX526028

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Διοικητικός χάρτης της Εσθονίας σύμφωνα με τη διοικητική μεταρρύθμιση του 2017
Το 2017, **πραγματοποιήθηκε διοικητική μεταρρύθμιση στην Εσθονία**, όπου μειώθηκε ο αριθμός των δήμων. Η μεταρρύθμιση περιλαμβάνει την αλλαγή των συνόρων ορισμένων επαρχιών

Νομοθεσία
---------

Ο νόμος για τη διοικητική μεταρρύθμιση εγκρίθηκε στο Ριιγκικόγκου τον Ιούνιο του 2016. Σύμφωνα με το νόμο, το ελάχιστο μέγεθος του πληθυσμού των δήμων στην Εσθονία είναι 5.000 άτομα. Ο κανόνας περιλαμβάνει εξαιρέσεις.

Αλλαγές στους δήμους
--------------------

Στην αλλαγή, ο αριθμός των δήμων στην Εσθονία μειώθηκε από 213 σε 79. Ο αριθμός των μικρών δήμων με λιγότερους από 5.000 κατοίκους μειώθηκε από 169 σε 15, συνδυάζοντας τις μικρές πόλεις. Έτσι, ο αριθμός των δήμων με περισσότερους από 5.000 κατοίκους αυξήθηκε κατά 18.

Η αλλαγή αφορούσε ιδιαίτερα τις αραιοκατοικημένες επαρχίες στη δυτική, ανατολική και νότια πλευρά της χώρας. Για παράδειγμα, 13 από τους 23 δήμους στην Επαρχία Χάργιου παρέμειναν αμετάβλητοι και οι δήμοι της Χιίουμαα συγχωνεύθηκαν σε ένα.

Κομητεία
--------

Στο πλαίσιο της αλλαγής, η διοίκηση της κομητείας θα διαλυθεί κατά τη διάρκεια του 2018.

Αδελφοποιημένες πόλεις
----------------------

Οι δήμοι της Φινλανδίας και της Εσθονίας έχουν περισσότερες από 250 αδελφοποιημένες σχέσεις από τη δεκαετία του 1990. Λόγω σημαντικών αλλαγών στην τοπική αυτοδιοίκηση και στις δύο χώρες, τα συμβαλλόμενα μέρη πρέπει να εξετάσουν το μέλλον των σχέσεων σε νέα βάση.

Παραπομπές
----------

1. 1 2  «Viron kuntauudistus etenee, muttei riidattomasti». *Tuglas-seura*. Rain Kooli. 2017. Αρχειοθετήθηκε από το πρωτότυπο στις 8 Απριλίου 2018. Ανακτήθηκε στις 8 Απριλίου 2018.
2. ↑  «Omavalitsuste ülevaade haldusreformi järgselt» (στα Εσθονικά). Valtiovarainministeriön uutinen kuntauudistuksen käytännön muutoksista. 13 Μαρτίου 2018. Ανακτήθηκε στις 8 Απριλίου 2018.
3. ↑  «Ühinenud ja kõikide omavalitsuste ülevaade (sh KOV kontaktandmed ja omavalitsusjuhid)» (Excel) (στα Εσθονικά). Viron kuntien perustietoja valtiovarainministeriön verkkosivuilla. Μάρτιος 2018. Ανακτήθηκε στις 8 Απριλίου 2018.
4. ↑  «Kuntaliiton uutinen 25.1.2018». Heikki Telakivi. 8 Απριλίου 2018. Αρχειοθετήθηκε από το πρωτότυπο στις 14 Ιουνίου 2018. Ανακτήθηκε στις 31 Ιουλίου 2018.

Εξωτερικοί σύνδεσμοι
--------------------

* «Haldusreform». *Hallintouudistuksen verkkosivut* (στα Εσθονικά). Rahandusministeerium.
* «Haldusreformi seadus, Vastu võetud 07.06.2016». *Riigiteataja.ee* (στα Εσθονικά). Riigikogun päätös hallintouudistuksesta. 7 Ιουνίου 2016.
* Pekka Linnainen (25 Ιουλίου 2018). «Alkeisopas languagemutkiin Viron kuntasuhteissa». Estofennia. [*νεκρός σύνδεσμος*]
Ο **Ζερεμί Τουλαλάν** (*Jérémy Toulalan*, 10 Σεπτεμβρίου 1983) είναι Γάλλος διεθνής ποδοσφαιριστής ο οποίος αγωνίστηκε τελευταία για την Μπορντώ. Συνήθως αγωνιζόταν ως αμυντικός μέσος, αλλά μπορεί να αγωνιστεί και ως κεντρικός αμυντικός. Είναι γνωστός για την ταπεινή συμπεριφορά του, καλή τεχνική και αποτελεσματικό τάκλιν.

Ο Τουλαλάν ξεκίνησε την καριέρα του από τη Νάντη, όπου πραγματοποίησε το ντεμπούτο του τον Μάρτιο του 2002. Η πολύ καλή του απόδοση τη σαιζόν 2004-05 του έδωσε το βραβείο του παίκτη της χρονιάς για τη Λιγκ 1 και ήταν μέλος της ομάδας της χρονιάς. Το 2006 ο Τουλαλάν αποκτήθηκε από την Ολιμπίκ Λιόν με τετραετές συμβόλαιο και βοήθησε την ομάδα να κατακτήσει το πρωτάθλημα το 2007 και το 2008. Τον Ιούνιο του 2011 αποκτήθηκε από τη Μάλαγα, όπου έμεινε δύο χρόνια, και στη συνέχεια από τη Μονακό και την Μπορντό.

Ο Τουλαλάν, αφότου είχε αγωνιστεί με τις νεανικές εθνικές ομάδες της Γαλλίας, πραγματοποίησε το ντεμπούτο του με την εθνική αντρών τον Οκτώβριο του 2006 και εκπροσώπησε τη χώρα στο Euro 2008 και στο Μουντιάλ 2010. Συνολικά έχει 36 συμμετοχές με το εθνόσημο.

Παραπομπές
----------

1. ↑  (πολλαπλές γλώσσες) *Transfermarkt*. 5513. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 50939.
3. ↑  «As» (Ισπανικά) Grupo PRISA. Μαδρίτη. toulalan/6928.
4. ↑  (Αγγλικά) *ESPN FC*. 19909. Ανακτήθηκε στις 4  Απριλίου 2022.
5. ↑  «Jérémy Toulalan à Bordeaux (off.) - Foot - Transfert». *L'Équipe* (στα Γαλλικά). Ανακτήθηκε στις 24 Απριλίου 2020.
6. ↑  «A Great Player - Toulalan: Shy, humble and dorky | France Road to world cup 2010 @ OleOle». *web.archive.org*. 11 Φεβρουαρίου 2010. Αρχειοθετήθηκε από το πρωτότυπο στις 11 Φεβρουαρίου 2010. Ανακτήθηκε στις 24 Απριλίου 2020. CS1 maint: Unfit url (link)

|  |  |  |  |  |
| --- | --- | --- | --- | --- |
| 

| π • σ • ε
Εθνική Γαλλίας – Μουντιάλ 2010 |
| --- |
|  |
|  | 
* 1 Λορίς Τερματοφύλακας
* 2 Σανιά
* 3 Αμπιντάλ
* 4 Ρεβεγιέρ
* 5 Γκαλάς
* 6 Πλανούς
* 7 Ριμπερί
* 8 Γκουρκύφ
* 9 Σισέ
* 10 Γκοβού
* 11 Ζινιάκ
* 12 Ανρί
* 13 Εβρά (c)
* 14 Τουλαλάν
* 15 Μαλουντά
* 16 Μανταντά Τερματοφύλακας
* 17 Σκιλασί
* 18 Ντιαρά
* 19 Ντιαμπί
* 20 Βαλμπουενά
* 21 Ανελκά
* 22 Κλισί
* 23 Καρασό Τερματοφύλακας
* Προπονητής: Ντομενέκ
 |

 |
Ο θυρεός των Ιμπελέν.
Η **Εσίβα**, γαλλ. Eschiva d'Ibelin (1253 - 1312) από τον Οίκο του Ιμπελέν ήταν κόρη του κυρίου της Βηρυτού και με τους γάμους της έγινε πρώτα κυρία της Τύρου και μετά βασίλισσα της Κύπρου. Έγινε κυρία της Βηρυτού suo jure.

Βιογραφία
---------

Ήταν η δεύτερη κόρη του Ιωάννη Β΄ κυρίου της Βηρυτού και της Αλίκης ντε Λα Ρος, κόρης του Γκυ Α΄ δούκα των Αθηνών.

### Κυρία της Βηρυτού

Το 1282 απεβίωσε η μεγαλύτερη αδελφή της Ισαβέλλα και τη διαδέχθηκε στην κυριότητα της Βηρυτού. Το 1291 ο εμίρης Αλάμ αλ-Ντιν Σανγκάρ αλ-Σουγκάι αλ-Μανσούρι, στρατηγός του Αλ-Ασράφ Καλίλ βάδισε εναντίον της Βηρυτού, που είχε μόνο μία μικρή φρουρά. Η Εσίβα νόμιζε ότι ήταν ασφαλής, διότι είχε υπογράψει ειρήνη με τον Καλαβούν, πατέρα του Καλίλ. Ο Αλ-Σουγκάι συγκέντρωσε τους διοικητές της φρουράς και τους συνέλαβε. Βλέποντας αυτό ο λαός, διέφυγε από τη θάλασσα. Η πόλη καταλήφθηκε στις 31 Ιουλίου. Ο Αλ-Σουγκάι διέταξε την κατεδάφιση των τειχών της και των κάστρων της και μετέτρεψε τον καθεδρικό της σε τζαμί.

### Διεκδικεί το δουκάτο των Αθηνών

Το 1308 ο εξάδελφός της Γκυ Β΄ ντε Λα Ρος δούκας των Αθηνών απεβίωσε άτεκνος. Δημιουργήθηκε κρίση διαδοχής στο δουκάτο. Η Εσίβα ταξίδεψε στον Μωρέα το ίδιο έτος για να αξιώσει τα δικαιώματά της στο δουκάτο των Αθηνών. Υπήρχε και άλλος διεκδικητής, επίσης εξάδελφος του Γκυ Β΄, ο Γκωτιέ Ε΄ του Μπριέν, γιος της Ισαβέλλας ντε Λα Ρος, μικρότερης αδελφής της Αλίκης ντε Λα Ρος. Επειδή το δουκάτο ήταν φέουδο της πριγκιπάτου της Αχαΐας, έπρεπε να αποφασίσει ο Φίλιππος Α΄ του Τάραντα πρίγκιπας της Αχαΐας και ο επικυρίαρχός του και μεγαλύτερος αδελφός του Ροβέρτος της Νάπολης. Οι δύο τους έφεραν το ερώτημα στη Συνέλευση των βαρόνων (High Court) της Αχαΐας το 1309, που συγκλήθηκε στη Γλαρέντζα και αποφάνθηκε τον Γκωτιέ Ε΄ ως δούκα, από ρεαλισμό: ήταν άνδρας, ενεργός στρατιωτικός και έτσι καταλληλότερος να αμυνθεί υπέρ του δουκάτου. Η πικραμένη Εσίβα ζήτησε από την Παρθένο Μαρία, εμπρός από τον βωμό του ναού του Αγ. Φραγκίσκου στη Γλαρέντζα να τιμωρηθούν ο Γκωτιέ και οι κριτές, αν έκριναν λανθασμένα εναντίον της. Κατά την επιστροφή της από τον Μωρέα η Εσίβα ναυάγησε. Το 1311 στη μάχη του Αλμυρού ο Γκωτιέ Ε΄ σκοτώθηκε· η Εσίβα απεβίωσε το επόμενο έτος.

Οικογένεια
----------

Παντρεύτηκε πρώτα το 1274 τον Ονφρουά του Μονφόρ κύριο της Τύρου, ο οποίος όμως απεβίωσε το 1284. Είχε τέκνα:

* Ρουπέν απεβ. 1313, τιτουλάριος κύριος του Τορόν και της Βηρυτού.
* Αμωρύ απεβ. 1304.
* τρεις γιοί και μία κόρη, απεβίωσαν μικρά.

Το 1291 έκανε δεύτερο γάμο με τον Γκυ των Πουατιέ-Λουσινιάν κοντόσταυλο της Κύπρου, που όμως απεβίωσε το 1302. Είχε τέκνα:

* Ούγος Δ΄ 1295-1359, βασιλιάς της Κύπρου.
* Ισαβέλλα γενν. 1298, παντρεύτηκε τον Εύδη του Νταμπιέρ (απεβ. 1330).

Πηγές
-----

* Cawley, Charles, title-date= JERUSALEM NOBILITY: Echive Ibelin Beiru Check |url= value (help), Medieval Lands database, Foundation for Medieval Genealogy
* Miller, William (1908). The Latins in the Levant: A History of Frankish Greece (1204–1566). London: J. Murray. pp. 220–221. Retrieved 2008-07-18.

Παραπομπές
----------

1. ↑  Leo van de Pas: (Αγγλικά) *Genealogics*. 2003. I00064450. Ανακτήθηκε στις 9  Οκτωβρίου 2017.
Μια **δακτυλιοειδής** ηλιακή έκλειψη θα λάβει χώρα στις 26 Ιανουαρίου του 2028. Μια ηλιακή έκλειψη συμβαίνει όταν η Σελήνη περάσει ανάμεσα από τη Γη και τον Ήλιο, καλύπτοντας έτσι ολικά ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου και κάνοντας τον Ήλιο να μοιάζει με δακτυλίδι. Μια δακτυλιοειδής έκλειψη είναι ορατή ως μερική έκλειψη σε μια περιοχή της Γης με χιλιάδες χιλιόμετρα πλάτος. Η μέγιστη διάρκεια αυτής της δακτυλιοειδούς έκλειψης θα είναι 10 λεπτά και 27 δευτερόλεπτα. Έτσι θα είναι η δεύτερη μεγαλύτερη σε διάρκεια έκλειψη ηλίου για τον 21ο αιώνα, 41 δευτερόλεπτα μικρότερη από την έκλειψη της 15ης Ιανουαρίου 2010(η οποία ήταν η μεγαλύτερη σε διάρκεια της χιλιετίας). Η επόμενη μεγαλύτερη σε διάρκεια έκλειψη από αυτήν της 26ης Ιανουαρίου 2028 θα γίνει στις 30 Δεκεμβρίου 2149(με διάρκεια 10 λεπτά και 42 δευτερόλεπτα).

Που θα γίνει ορατή η έκλειψη
----------------------------

Η δακτυλιοειδής έκλειψη θα ξεκινήσει με την ανατολή του ηλίου από τον Ειρηνικό Ωκεανό, περνώντας πάνω από τα Νησιά Γκαλαπάγκος και στην συνέχεια θα εισέλθει στην Νότια Αμερική, διασχίζοντας τις χώρες: Ισημερινός, Περού, Κολομβία(νότιο άκρο), Βραζιλία(πάνω από τον Αμαζόνιο), νοτιοανατολικό Σουρινάμ, Γαλλική Γουιάνα. Στην Βορειοανατολική Βραζιλία, η έκλειψη θα φτάσει στην μέγιστη διάρκειά της(10 λεπτά και 27 δευτερόλεπτα). Στην συνέχεια η δακτυλιοειδής φάση θα γίνει ορατή κατά μήκος του Ατλαντικού και κατά το ηλιοβασίλεμα στην Πορτογαλία, στην Ισπανία και στα Στενά του Γιβραλτάρ. Σε πόλεις όπως η Σεβίλλη, η Μάλαγα και η Βαρκελώνη θα είναι ορατή η δακτυλιοειδής έκλειψη, ενώ η Μαδρίτη θα μείνει λίγα χιλιόμετρα έξω από το "μονοπάτι" της δακτυλιοειδούς φάσης. Τελευταίες περιοχές που θα δουν την δακτυλιοειδή έκλειψη θα είναι οι Βαλεαρίδες Νήσοι.

Η έκλειψη θα είναι ορατή ως μερική από μεγάλο μέρος του δυτικού ημισφαιρίου(Ανατολικός Ειρηνικός, Βόρεια Αμερική(ανατολική), Κεντρική και Νότια Αμερική, Ατλαντικός Ωκεανός, Δυτική & Κεντρική Ευρώπη, Βορειοδυτική Αφρική).

Βιβλιογραφία
------------

Eξωτερικοί σύνδεσμοι
--------------------
Ο **Ζερμαίν Γουόκερ**, γεννημένος στις 5 Απριλίου 1977 στο Πομπάνο Μπιτς της Φλόριντα, είναι πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ. Τελευταίος σταθμός της καριέρας του ήταν η μεξικάνικη Λετσουγκουέρος.

Καριέρα
-------

Ο Γουόκερ φοίτησε για έναν χρόνο στο πανεπιστήμιο του Μαϊάμι τη σεζόν 1996-97 και υπέγραψε στην ιταλική Καζέρτα το καλοκαίρι του 1997. Στη συνέχεια αγωνίστηκε σε ομάδες του IBA και του CBA, ενώ τα δικαιώματα του ανήκαν αρχικά στους Τορόντο Ράπτορς και τους Μαϊάμι Χιτ το 1999, ενώ το 2002 ανήκε στους Ορλάντο Μάτζικ, χωρίς να αγωνιστεί ποτέ στο ΝΒΑ.

Το 2000 υπέγραψε στην ισραηλινή Ελιτζούρ Ασκελόν, ενώ το 2002 μεταγράφηκε στην FedEx Express από τις Φιλιππίνες. Αφού επέστρεψε στις Ηνωμένες Πολιτείες και το NBDL, αγωνίστηκε στη Βενεζουέλα, όπου επέστρεψε αρκετές φορές στην πολύχρονη καριέρα του, φορώντας τη φανέλα των Μαρίνος ντε Ανζατέγκουι, Μαρίνος ντε Οριέντε και Γκουάρος.

Το 2004, συμφώνησε με την ομάδα του Άρη Θεσσαλονίκης, στην οποία αγωνίστηκε σε μόλις τέσσερις αγώνες του ελληνικού πρωταθλήματος με μέσο όρο 8,5 πόντων και 2,3 ριμπάουντ.

Τη σεζόν 2005-06, φόρεσε τη φανέλα της BCM Γκρέιβλαϊνς από τη Γαλλία, με την οποία έπαιξε στο Eurocup του 2006. Συνέχισε την καριέρα του στη Λατινική Αμερική, παίζοντας στη Βενεζουέλα, το Μεξικό και την Κολομβία μέχρι το 2012, όταν και αποσύρθηκε από την ενεργό δράση σε ηλικία 35 ετών.

Παραπομπές
----------

1. ↑  Walker Jermaine - Legabasket[*νεκρός σύνδεσμος*]
2. ↑  jermaine walker con guaros de lara - contacto deportivo[*νεκρός σύνδεσμος*]
3. ↑  ΖΕΡΜΕΝ ΓΟΥΟΚΕΡ (ΠΑΙΚΤΗΣ ΑΡΗ)[*νεκρός σύνδεσμος*]
4. ↑  Jermaine Walker | EuroCup (2006) | FIBA Europe

Πηγές
-----

* Jermaine Walker Player Profile, Miami (FL), NCAA Stats - RealGM
* Jermaine Walker D-League Stats | Basketball-Reference.com
* Jermaine Walker Basketball Player Profile
Η **μερική ηλιακή έκλειψη της 15 Δεκεμβρίου 1982** έγινε ορατή σε όλη την Ευρώπη, σε μεγάλο μέρος της δυτικής και κεντρικής Ασίας, καθώς και στην βόρεια-βορειοανατολική Αφρική. 

Ήταν η τέταρτη και τελευταία μερική έκλειψη ηλίου που σημειώθηκε το 1982. Είχαν προηγηθεί οι εκλείψεις στις 25 Ιανουαρίου και στις 21 Ιουνίου στον Νότιο Πόλο και ακολούθησε άλλη μία στις 20 Ιουλίου στον Βόρειο Πόλο. Ήταν η πρώτη χρονιά από το 1964, που έγιναν τέσσερις εκλείψεις ηλίου σε ένα έτος και η επόμενη ήταν το 2000. 

Το μέγιστο της έκλειψης (με κάλυψη στο 64.5% του ηλιακού δίσκου) σημειώθηκε στην Δημοκρατία των Κόμι και ώρα 09:31 (UTC) κατά το ηλιοβασίλεμα.

Στην Ελλάδα
-----------

Όπως και στην υπόλοιπη Ευρώπη, έτσι και στην Ελλάδα, η έκλειψη ήταν ορατή ως μερική. Στην Ορεστιάδα καλύφθηκε το 34% του ηλιακού δίσκου, στην Θεσσαλονίκη το 29.5%, στην Αθήνα το 26%, και στο Ηράκλειο το 23%. Οι νεφώσεις, πάντως, εμπόδισαν κατά τόπους την παρατήρηση του φαινομένου στην Ελλάδα.

Δείτε επίσης
------------

* Κατάλογος ηλιακών εκλείψεων ορατών από την Ελλάδα

Παραπομπές
----------
Η **Εύα Φαφ** (*γερμανικά: Eva Pfaff*), γεννημένη στο Κένιγκσταϊν ιμ Τάουνους της Δυτικής Γερμανίας στις 10 Φεβρουαρίου 1961, είναι Γερμανίδα, πρώην πρωταθλήτρια της αντισφαίρισης.

Κατά τη διάρκεια της καριέρας της κέρδισε 1 τίτλο στο απλό και 9 τίτλους WTA στο διπλό. Οι κορυφαίες παγκόσμιες κατάταξεις της ήταν 17η στο απλό το 1983 και 16η στο διπλό το 1988. 

Μεγαλύτερη επιτυχία της ο τελικός του Αυστραλιανού όπεν στο διπλό το 1982 με συμπαίκτρια την Κλάουντια Κόντε Κιλς έχασαν από τις Μαρτίνα Ναβρατίλοβα και Παμ Σράιβερ με 6-4 και 6-2. Επίσης στα προημιτελικά του Αυστραλιανού όπεν στο απλό το 1982 και στο διπλό το 1983 και το 1987, στα προημιτελικά του Ρολάν Γκαρός στο διπλό το 1983, 1985 και το 1987, στα προημιτελικά του Γουίμπλεντον στο διπλό το 1983 και το 1988.

Στο Φεντ καπ αγωνίστηκε με την Δυτική Γερμανία το 1982, 1983 και το 1988 με ρεκόρ 9 νίκες και 1 ήττα.

Παραπομπές
----------

1. ↑  *WTA website*.
2. ↑  «Η Φαφ στην ITF». Αρχειοθετήθηκε από το πρωτότυπο στις 2 Ιανουαρίου 2017. Ανακτήθηκε στις 1 Νοεμβρίου 2017.
3. ↑  «Η Φαφ στο Φεντ καπ». Αρχειοθετήθηκε από το πρωτότυπο στις 3 Απριλίου 2017. Ανακτήθηκε στις 1 Νοεμβρίου 2017.
Ο **Διονύσης Λιβανός** (Δεκέμβριος 1934 - 30 Οκτωβρίου 2005) ήταν Έλληνας πολιτικός, ανιψιός του πρωθυπουργού Παναγιώτη Κανελλόπουλου. Υπηρέτησε σε κορυφαίες θέσεις τόσο επί κυβερνήσεων Νέας Δημοκρατίας όσο και (αργότερα) επί κυβερνήσεων ΠΑΣΟΚ στο οποίο μετακινήθηκε λόγω της φιλίας του με τον Ανδρέα Παπανδρέου.

Βιογραφία
---------

Ο Διονύσης Λιβανός γεννήθηκε τον Δεκέμβριο του 1934 στο Κολωνάκι. Πατέρας του ήταν ο Σπύρος Λιβανός, γνωστός δικηγόρος με καταγωγή από το Μεσολόγγι, ενώ θεία του ήταν η Αμαλία Γούναρη-Κανελλοπούλου από την Πάτρα, αδελφή του πρωθυπουργού Δημητρίου Γούναρη και μητέρα του επίσης πρωθυπουργού Παναγιώτη Κανελλόπουλου.

Το 1954 κατατάχθηκε εθελοντικά στην Πολεμική Αεροπορία ως ιπτάμενος ανθυποσμηναγός και μετείχε στην ελληνική αποστολή στην Αφρική (επανάσταση στο Κογκό).

Ήταν πτυχιούχος νομικής του Αριστοτελείου Πανεπιστημίου Θεσσαλονίκης και πολιτικών επιστημών του Παντείου Πανεπιστημίου, ενώ στη συνέχεια πραγματοποίησε μεταπτυχιακές σπουδές στο Πανεπιστήμιο της Οξφόρδης με αντικείμενο τις διεθνείς σχέσεις. Από το 1964 μέχρι το 1967 ήταν διευθυντής του πολιτικού γραφείου του θείου του Παναγιώτη Κανελλόπουλου, ο οποίος ήταν τότε πρόεδρος της ΕΡΕ.

Ψηφοδέλτιο της ΕΡΕ στην Αιτωλοακαρνανία με τον Διονύση Λιβανό μεταξύ των υποψηφίων (εκλογές 1963)
Διετέλεσε εκδότης - διευθυντής και αρθρογράφος της εφημερίδας Νίκη, γενικός γραμματέας του Υπουργείου Εμπορίου στην κυβέρνηση Εθνικής Ενότητας (1974) και βουλευτής Αιτωλοακαρνανίας με τη Νέα Δημοκρατία (1974 έως 1977). Το Νοέμβριο του 1977 ανέλαβε πάλι γενικός γραμματέας του Υπουργείου Εμπορίου, μέχρι το 1981, οπότε και παραιτήθηκε για να εκλεγεί ξανά βουλευτής Αιτωλοακαρνανίας.

Εξελέγη και το 1985 με τη Νέα Δημοκρατία και συμμετείχε στην πολυσυζητημένη επιτροπή για τον «Φάκελο της Κύπρου», αλλά οι χειρισμοί της ηγεσίας Μητσοτάκη τον ανάγκασαν να ανεξαρτητοποιηθεί. Λόγω και της προσωπικής φιλίας του ίδιου και της συντρόφου του δημοσιογράφου Έλλης Στάη με τον Ανδρέα Παπανδρέου, πέρασε στον χώρο του ΠΑΣΟΚ. Το 1989 τοποθετήθηκε στο ευρωψηφοδέλτιο του Κινήματος, υπηρετώντας ως ευρωβουλευτής μέχρι τον Οκτώβριο του 1993 οπότε και ορκίστηκε υπουργός Τουρισμού στην τελευταία κυβέρνηση του Ανδρέα Παπανδρέου. Παρέμεινε υπουργός έως τον Σεπτέμβριο του 1995.

Ήταν μόνιμος κάτοικος Κηφισιάς, όπου και άφησε την τελευταία του πνοή στις 30 Οκτωβρίου 2005, πάσχοντας από καρκίνο.

Προσωπική ζωή
-------------

Από τον γάμο του με την Αλίκη Κυριακίδου απέκτησε δύο παιδιά, μεταξύ των οποίων και τον Σπήλιο Λιβανό, βουλευτή Αιτωλοακαρνανίας και υπουργό της Νέας Δημοκρατίας. Από τα μέσα της δεκαετίας του 1980 έως τα μέσα της δεκαετίας του 1990 διατηρούσε σχέση με την γνωστή δημοσιογράφο Έλλη Στάη.

Παραπομπές
----------

1. ↑  www.europarl.europa.eu/meps/pl/1049/DIONYSIOS\_LIVANOS/history/3.
2. ↑  081e246a-2749-416d-b930-01cccd68031e. Ανακτήθηκε στις 23  Απριλίου 2022.
3. ↑  Ανακτήθηκε στις 20  Ιουνίου 2019.
4. ↑  Βουλή των Ελλήνων. 081e246a-2749-416d-b930-01cccd68031e. Ανακτήθηκε στις 23  Απριλίου 2022.
5. ↑
6. 1 2  .
Ο **Ζαν Παρμαντιέ** (1494 - 1530) ήταν Γάλλος θαλασσοπόρος - εξερευνητής, χαρτογράφος και ποιητής.
Γεννήθηκε στη Διέπη το 1494 κι από μικρός του άρεσε να ταξιδεύει στη θάλασσα. Από την εμπειρία που απέκτησε από ένα μεγάλο ταξίδι που έκανε στη Βόρεια και Νότια Αμερική, καθώς και στη Δυτική Αφρική, όταν επέστρεψε ξεκίνησε με τον αδελφό του Ραούλ θαλάσσια εξερεύνηση προς την Ανατολή με δύο πλοία με απώτερο σκοπό να σπάσει το μονοπώλιο μπαχαρικών που είχε αναπτύξει στο μεταξύ η Πορτογαλία, φθάνοντας ακόμα και στη Κίνα.

Έτσι τα δυο αδέλφια, ξεκινώντας στις 3 Απριλίου του 1529 με δύο πλοία, αφού επιχείρησαν τον περίπλου της Αφρικής προσέγγισαν αρχικά τη Μαδαγασκάρη κι από εκεί τις Κομόρες και τις Μαλβίδες από όπου και στη συνέχεια κατέληξαν στη Σουμάτρα.

Οι προσπάθειές τους εκεί για την ανάπτυξη εμπορίου υπήρξαν ανεπιτυχείς. Σπαταλώντας το χρόνο τους εκεί, αρρώστησαν και πέθαναν και τα δύο αδέλφια, όπως και πολλά μέλη των πληρωμάτων τους. Έτσι οι εναπομείναντες αποφάσισαν τον επανάπλου τους στη Γαλλία όπου τελικά και έφθασαν ασφαλώς στις 22 Ιανουαρίου του 1530.

Στη διάρκεια του ταξιδιού τους ο Ζαν Παρμαντιέ συνέγραψε πολλά ποιήματα στα οποία εξύμνησε τη θάλασσα και τις φυσικές ομορφιές των τόπων που προσέγγισε. Επίσης συνέταξε κάποιο αριθμό σπουδαίων για την εποχή τους χαρτών και πορτολάνων, που δυστυχώς όλοι φέρονται να έχουν χαθεί.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12109364v. Ανακτήθηκε στις 10  Οκτωβρίου 2015.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12109364v. Ανακτήθηκε στις 10  Οκτωβρίου 2015.
3. ↑  (Αγγλικά) *CERL Thesaurus*. Consortium of European Research Libraries. cnp01325413. Ανακτήθηκε στις 9  Οκτωβρίου 2017.
4. ↑  Ανακτήθηκε στις 20  Ιουνίου 2019.

Πηγές
-----

* Εγκυκλοπαίδεια Πάπυρος Larousse Britannica τομ.48ος, σελ.211.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 116293947
* LCCN: nr91003196
* ISNI: 0000 0001 2284 3373
* GND: 1055205632
* SUDOC: 029473608
* BNF: cb12109364v (data)

 |

 |
Ο **Δ. Τζάπελης** ήταν αγωνιστής του 1821.

Βιογραφία
---------

Γεννήθηκε στην Ύδρα. Το έτος 1823 διακρίθηκε διότι επιτέθηκε στις εχθρικές φρεγάτες και ανάγκασε μια από αυτές να βγει στην παραλία απέναντι της Σάμου. Εκεί πυρπολήθηκε από τον Κωνσταντίνο Κανάρη και έφερε την καταστροφή του στρατοπέδου των Τούρκων που βρίσκονταν εκεί. Το ίδιο έτος πυρπόλησε στα Τρίκερα του Ευβοϊκού Κόλπου τα εχθρικά πλοία που είχαν καταφύγει εκεί. Το 1825 έλαβε μέρος και αγωνίστηκε μαζί με άλλους πυρπολητές στον εμπρησμό του εχθρικού στόλου έξω από τη Μεθώνη.

Πηγές
-----

* Γεώργιος Φωτόπουλος (1871). *Ιστορία των κατά θάλασσαν αγωνιστών του Ιερού Ελληνικού Αγώνος του 1821*. Αθήνησι: Τυπογραφείο "Ο Κάδμος" Γ. Μελισταγούς Μακεδόνος. Ανακτήθηκε στις 23 Ιουλίου 2010.
**Ηλιακή σταθερά** ονομάζεται η ποσότητα της θερμότητας και γενικότερα της ηλιακής ενέργειας που δέχεται επιφάνεια ίση προς 1 cm2 σε απόσταση μιας αστρονομικής μονάδας (η μέση απόσταση της Γης από τον Ήλιο) όταν εκτεθεί κάθετα στις ηλιακές ακτίνες επί 1 min.

Έχει βρεθεί ότι η *ηλιακή σταθερά* είναι ίση προς 1,938 θερμίδες, ότι δηλαδή μπορεί να ανεβάσει τη θερμοκρασία νερού μάζας 1 γραμμαρίου (gr) κατά 1°,938 C σε 1 min. Όπερ και σημαίνει ότι σε 1 λεπτό (min) ανέρχεται κατά 1° C η θερμοκρασία μάζας ύδατος 1,938 γρ (gr).

Αν, ακόμη, ληφθεί υπ΄ όψη και η ενέργεια του Ήλιου, την οποία απορροφά η ατμόσφαιρα της Γης και που δεν φτάνει ποτέ στην επιφάνειά της, τότε η ηλιακή σταθερά ανέρχεται στις 2,04 θερμίδες.

* Σημειώνεται ότι η *ηλιακή σταθερά* με τιμή 1,938 θερμίδες είναι ισοδύναμη με **1,35 x 106 erg/sec**.

Επίσης η *ηλιακή σταθερά* ως μέτρο της θερμικής ενέργειας του Ήλιου που φτάνει στη Γη ισούται με **1.400 τζάουλ**, υπολογιζόμενη το δευτερόλεπτο ανά τετραγωνικό μέτρο της γήινης επιφάνειας.

Δείτε επίσης
------------

* Ηλιακή ενέργεια
* Θερμότητα
* Θερμική ακτινοβολία
Ο **Ευγένιος Ρίζος - Ραγκαβής** (1850 - 1941) ήταν Έλληνας αξιωματικός του Στρατού και συγγραφέας που ασχολήθηκε με την γενεαλογία και την οικοσημολογία.

Βιογραφικά στοιχεία
-------------------

Γεννήθηκε στην Αγγλία και ήταν γιος του Αλέξανδρου Ρίζου - Ραγκαβή, διπλωμάτη και συγγραφέα. Καταγόταν από παλιά φαναριώτικη οικογένεια με ρίζες στο Βυζάντιο. Ακολούθησε σταδιοδρομία αξιωματικού στο Ιππικό φτάνοντας μέχρι τον βαθμό του Συνταγματάρχη. Ασχολήθηκε επισταμένως με την γενεαλογία και την οικοσημολογία καθώς και με την βυζαντινή ρίζα της οικογένειάς του. 

Υπήρξε συγγραφέας διαφόρων βιβλίων γενεαλογικού περιεχομένου όπως *Livre d'or de la Noblesse Ionienne* (1927), *Χρυσή βίβλος των ευγενών Φαναριωτών και των πριγκιπικών οικογενειών Βλαχίας και Μολδαβίας* (1904), *Recueil de documents concernant la famille Rizo Rangabe* (1932) κ.α.

Απεβίωσε το 1941.

Δείτε επίσης
------------

* Οικογένεια Ρίζου - Ραγκαβή

Παραπομπές
----------

1. 1 2 3  Εγκυκλοπαίδεια Νέα Δομή, εκδόσεις Νέα Δομή, Αθήνα 1996, τόμος 29, λήμμα Ραγκαβής
2. 1 2 3 4  Ριτσάτου Κωνσταντίνα, *Ο Αλέξανδρος Ρίζος Ραγκαβής και το νεοελληνικό θέατρο Αρχειοθετήθηκε 2016-03-04 στο Wayback Machine.*, Πανεπιστημιακές εκδόσεις Κρήτης, Ηράκλειο 2011, σελ. 3 και 5
Ο **Διονύσιος Αποστολάτος** ήταν μαέστρος χορωδίας και μαντολινάτας από το Αργοστόλι Κεφαλονιάς. Γεννήθηκε στο Αργοστόλι το 1926 και φοίτησε στο Εθνικό Ωδείο Αθηνών. Ανέπτυξε πλούσια και πολύπλευρη δράση στον χώρο του χορωδιακού τραγουδιού. Αφιέρωσε τη ζωή του για να διαδώσει την επτανησιακή μουσική. Ο Κεφαλλονίτης μαέστρος είχε συνθέσει 5.000 τραγούδια και ήταν δάσκαλος 6.000 μαθητών. 

Το 1942 γράφτηκε στην εκκλησιαστική χορωδία και είχε ως δάσκαλό του τον Νικόλα Λυγγούρη. Το 1972 του δόθηκε η πρόταση να φτιάξει μια παιδική χορωδία με συνοδεία μαντολινάτας όπου τελικά την δημιούργησε το 1981 στον κεφαλλονίτικο σύλλογο "Εύγερος". Από το 1988 έκανε ένα νέο ξεκίνημα για την ίδρυση δημοτικών μικτών χορωδιών, οι οποίες ακόμα έχουν καλλιτεχνική διεύθυνση.

Παραπομπές
----------

1. ↑  «Διόνυσης Αποστολάτος, ένας μεγάλος δάσκαλος». *MusicHeaven*. Ανακτήθηκε στις 17 Μαΐου 2017.
2. ↑  Interactive, Pegasus. «Εφυγε από τη ζωή ο Διονύσης Αποστολάτος». *ethnos.gr*. Αρχειοθετήθηκε από το πρωτότυπο στις 10 Μαΐου 2017. Ανακτήθηκε στις 17 Μαΐου 2017.
3. ↑  Δεμπόνος, Ανδρέας. «Διονύσιος Αποστολάτος: Το μουσικό μου ταξίδι... - KEFALONITIS | Το online περιοδικό για την Κεφαλονιά».. Ανακτήθηκε στις 2017-05-17.
Η **Εύβοια** ήταν βασίλισσα της Συρίας κατά την ελληνιστική εποχή. Αποτέλεσε τη σύζυγο του βασιλιά Αντίοχου Γ' του Μέγα, ηγεμόνα των Σελευκιδών κατά την περίοδο 222 – 187 π.Χ..

Το 191/90 π.Χ. ο Αντίοχος, σε ηλικία 50 ετών, βρισκόταν σε πόλεμο με τη Ρώμη και τις συμμαχικές της πόλεις Ρόδο και Πέργαμο. Φτάνοντας στην πόλη της Χαλκίδας, ερωτεύτηκε μια κοπέλα εξαίρετης ομορφιάς, κόρη του Κλεοπτόλεμου, ενός ευγενούς. Επιθύμησε να την κάνει γυναίκα του και ο γάμος γιορτάστηκε με μεγαλοπρέπεια. Ο ίδιος και τα στρατεύματά του πέρασαν εκεί όλο το χειμώνα γιορτάζοντας και αδρανώντας. Στη νέα του βασίλισσα έδωσε το όνομα Εύβοια. Δεν γνωρίζουμε κάτι παραπάνω για το μέλλον της ή για τυχόν παιδιά που έφερε στον κόσμο, παρά το ότι μόλις ο Αντίοχος ηττήθηκε στον πόλεμο, την πήρε μαζί του στην Έφεσο.

Πηγές
-----

* Πολύβιος 20.8
* Αππιανός, *Συριακά*, 3.16, 4.20

Δείτε Επίσης
------------

* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος
**«Η Τζένη των πειρατών»** (γερμ. *Die Seeräuber-Jenny*, αγγλ. *Pirate Jenny*) είναι μελοποιημένο ποίημα σε στίχους Μπέρτολτ Μπρέχτ σε μελωδία του Κουρτ Βάιλ από το ρεπερτουάρ της όπερας της πεντάρας. Όπως πολλά τραγούδια του Μπρεχτ έχει τραγουδηθεί και μεταφραστεί σε πολλές γλώσσες. Είναι ίσως το πιο γνωστό ποίημα του Μπρεχτ μετά το Μάκι Μέσερ.

Περιεχόμενο
-----------

Η Τζένη είναι καμαριέρα σε φτηνό πανδοχείο. Η ζωή της φθείρεται μέσα στην φτωχοζωή, μεταξύ μεροκάματου και πορνείας. Ονειρεύεται ότι μια μέρα στο λιμάνι θα έρθει ένα μαύρο καράβι με οκτώ κατάρτια και πενήντα κανόνια. Θα την υποδεχτεί με σηκωμένη σημαία και αφού εκδικηθεί τους πάντες, με ανοιχτά πανιά θα την πάρει μακριά.